Turniškės (Antakalnise vald)

Turniškės on Vilniuse linnaosa, mis asub linna kirdeosas Antakalnise valla territooriumil. Turniškės piirneb läänes Valakampiaiga, lõunas Aukštagirisega, kirdes Smėlynėga ning põhjas üle Nerise jõe Verkiai valla  Turniškėsega ja Staviškėsega.

Linnaossa jääb Valakampiai parkmets. Osa Turniškėse territooriumist kuulub Valakupia lohkude geomorfoloogilise kaitseala koosseisu.https://www.geoportal.lt/map/

Linnaosa on prestiižikas elurajoon, kus asuvad nii Leedu presidendi kui ka paljude suursaadikute residentsid.

Linnaosa nimi on lõpu järgi otsustades leedu päritolu. Keeleteadlase Jonas Jurkštase arvates tuleneb nimetus isikunimest, ent tegemist võib olla ka hüdronüümiga – Nerise teisel kaldal voolab Turniškė oja.Jurkštas, Jonas. Vilniaus vietovardžiai. – Vilnius, 1985, lk. 10–13.

Turniškėse kohal asus mesoliitikumis laagripaik, kust on leitud sarvest kirves. Kirjalikes allikates on Turniškėst esmamainitud 1780. aastal.Stasys Bilys. Hidroelektrinių miražai Lietuvoje 1909–2009. Trys žvaigždutės, 2010. lk. 35. XX sajandi alguses oli praeguse linnaosa kohal neli asulat. 1905. aastal oli selle aladel Mickūnai vallas Kontrverkiai asulas 9 elanikku, Piliakalnise asulas 26 elanikku, kahes Rulekiškėse nime kandvas asulas oli aga kokku 20 elanikku.Гошкевич И.И. Виленская губерния: Полный список населенных мест со статистическими данными о каждом поселении, составленный по официальным сведениям. Вильна, 1905. 

1938. aastal rajati Turniškėse hüdroelektrijaam. Seda ühendas Vilniusega läbi Antakalnise kulgev kitsarööpmeline raudtee. Teise maailmasõja ajal lasid Saksa väed sealse paisu õhku. Elektrijaama administratiivhoone ja inseneride maja on tänapäeval kasutusel Leedu presidendi ja peaministri residentsidena.Dumalakas, Arūnas (2016-01-21). „Turniškėse vietoj politikų rezidencijų galėjo telkšoti tvenkinys“. lrytas.lt.

1969. aastal oli Turniškėses 223 elanikku. Piirkond liideti Vilniusega 1969. aastal.Vilnijos vartai
 Viited 



Kategooria:Vilnius